श्रावण मास के लिए तैयार मथुरा का द्वारकाधीश मंदिर, बिना मास्क के श्रद्धालुओं पर पाबंदी
उत्तर प्रदेश के मथुरा का प्रसिद्ध द्वारकाधीश मंदिर 25 जुलाई से शुरू हो रहे पवित्र महीने 'श्रावण' के लिए पूरी तरह तैयार है, जहां कोरोना वायरस दिशानिर्देशों का पालन करते हुए इस अवधि के दौरान विभिन्न धार्मिक गतिविधियों का आयोजन किया जाएगा।
मथुरा: उत्तर प्रदेश के मथुरा का प्रसिद्ध द्वारकाधीश मंदिर 25 जुलाई से शुरू हो रहे पवित्र महीने 'श्रावण' के लिए पूरी तरह तैयार है, जहां कोरोना वायरस दिशानिर्देशों का पालन करते हुए इस अवधि के दौरान विभिन्न धार्मिक गतिविधियों का आयोजन किया जाएगा। अधिकारियों ने कहा कि बिना मास्क पहने किसी भी भक्त को अंदर नहीं जाने दिया जाएगा।मंदिर के जनसंपर्क अधिकारी राकेश तिवारी ने कहा, "भक्त भगवान कृष्ण और राधा को सोने और चांदी से बने तीन विशाल झूलों में देखेंगे।" उन्होंने कहा कि दो झूले चांदी के बने हैं, जबकि तीसरा सोने से बना है। तिवारी ने कहा कि इस महीने के दौरान, मंदिर में फलों, पत्तियों, फूलों, कपड़ों आदि से बने झूलों को भी स्थापित किया जाता है और उन्हें विभिन्न अवसरों पर प्रदर्शित किया जाता है।अधिकारी ने बताया कि इन गतिविधियों के दौरान कोविड मानदंडों का कड़ाई से पालन किया जाएगा।